बीटेट-2011 शिक्षक बहाली फर्जीवाड़ा में निगरानी की टीम ने कई पर केस किया था। इनमें पटना जिला में बहाल हुए शिक्षक नहीं थे। ज्यादातर बेगूसराय, औरंगाबाद, छपरा व अन्य जिलों के थे। कई ऐसे भी थे जिन्होंने परीक्षा भवन का मुंह नहीं देखा पर रकम देकर नौकरी पा गए। वेतन भी मिलने लगा। जांच में पता चला कि बोर्ड ऑफिस के कर्मियों की मिलीभगत से गोलमाल हुआ है। बोर्ड ऑफिस ने कोतवाली थाना में केस दर्ज किया, मामला बेगूसराय में हुए फर्जीवाड़े का था। पुलिस ने 5 बोर्ड कर्मियों, एक दलाल, 4 शिक्षिका और एक शिक्षिका के पति को गिरफ्तार कर लिया।